﻿ CALITATEA VIEŢII LA PACIENŢII CU AFECŢIUNI ONCOLOGICE ŞI PATOLOGIE DEPRESIV-ANXIOASǍ  COMORBIDǍ ADRIANA MIHAELA DAVID SORINA NĂSTASE rticolul de faţă prezintă calitatea vieţii la pacienţii cu afecţiuni neoplazice şi comorbidităţi depresiv-anxioase, din perspectivă A bio-psiho-socio-spirituală. Folosind observaţii personale nesistematice, este subliniat impactul pe care componenta psihologică îl are asupra evaluării calităţii vieţii. Este trecut în revistă dublul determinism dintre patologia somatică şi cea psihică, cu sublinierea interferenţelor depresiei şi anxietăţii asupra calităţii vieţii şi sunt descrise modalităţile de îmbunătăţire a calităţii vieţii la pacienţii cu afecţiuni oncologice şi tulburări depresive sau anxioase comorbide. Cuvinte-cheie: calitatea vieţii, depresie, anxietate, afecţiuni oncologice. CONCEPTUALIZAREA CALITǍŢII VIEŢII DIN PERSPECTIVǍ PSIHOLOGICĂ ŞI ÎN RELAŢIE CU STAREA DE SĂNĂTATE Calitatea vieţii este un concept holist. El oferă o perspectivă integratoare asupa vieţii oamneilor şi a societăţii în care aceştia trăisc (Măginean şi Precupeţu, coord., 2008). Katsching prezintă o conceptualizare a calităţii vieţii polarizată în trei domenii: subiectiv psihologic (care include o componentă cognitivă şi una afectivă), nivel de funcţionare socio-economică şi factori contextuali fizici, pe care îi rezumă în condiţii de viaţă. Ultimele două le consideră ca dimensiuni sociale ce se polarizează în dimensiunea psihologică (1998). Actualmente se acordă o atenţie din ce în ce mai sporită aspectelor spirituale şi existenţiale, sensului pe care pacientul îl acordă existenţei umane, descriind astfel dimensiunea spirituală a calităţii vieţii. Adresele de contact ale autorilor: Adriana Mihaela David, Spitalul Universitar de Urgenţă- Bucureşti, departamentul Psihiatrie de legătură, Str. Splaiul Independenţei, nr. 169, sector 5, cod 050098, Bucureşti, e-mail: adidav2002@yahoo.com; Sorina Năstase, Hyperclinica MedLife Băneasa, şos. Bucureşti-Ploieşti, nr.10, e-mail: sorinanastase@gmail.com. CALITATEA VIEŢII, XXIII, nr. 1, 2012, p. 45–62 46 ADRIANA MIHAELA DAVID, SORINA NĂSTASE 2 PERSPECTIVA PSIHOLOGICǍ A CALITǍŢII VIEŢII Calitatea vieţii este un concept multidimensional cuprinzând înţelegerea dezvoltării indivizilor în cadrul comunităţilor, precum şi întinderea până la care procesele psihologice sunt influenţate de factori de mediu şi de semnificaţia pentru om a vieţii sale, rezultat al evaluării globale, din punctul de vedere al persoanei umane, a propriei vieţi (Dissart, 2000). Calitatea vieţii este un concept evaluativ, fiind rezultanta raportării condiţiilor de viaţă şi a activităţilor care compun viaţa umană, la necesităţile, valorile, aspiraţiile umane. Se referă atît la evaluarea globală a vieţii (cât de satisfăcătoare este viaţa pe care diferitele persoane, grupuri sociale, colectivităţi o duc), cât şi la evaluarea diferitelor condiţii sau sfere ale vieţii: calitatea mediul ambiant, calitatea umană a muncii, calitatea relaţiilor interpersonale, calitatea vieţii de familie. Procesele psihologice stau la baza conceptualizǎrii calitǎţii vieţii, fiind implicate în evaluǎri şi în raportarea rezultatelor acestor evaluǎri la propriile nevoi, aşteptǎri şi valori. Calitatea vieţii se referă atât la condiţiile obiective în care viaţa umană se constituie, cât şi la modul subiectiv în care fiecare îşi evaluează propria sa viaţă – starea de satisfacţie, fericire, împlinire. Perspectiva psihologicǎ a calitǎţii vieţii se referǎ la percepţiile, evaluǎrile şi strategiile pe care individul le aplicǎ în situaţia în care se aflǎ, privind în principal latura subiectivǎ, în timp ce în perspectiva sociologico-politicǎ, interesul cade, în primul rând, pe determinarea factorilor obiectivi care sunt responsabili de variaţia calitǎţii vieţii şi a strategiilor social-politice de acţiune, în vederea sporirii acesteia. Diferenţierea între elementele obiective şi cele subiective ale calităţii vieţii este uneori dificil de trasat. Dificultăţile distincţiei ţin de probleme metodologice ale măsurării, dat fiind că stările afective şi distorsiunile cognitive duc la evaluări variate ale aceleaşi situaţii obiective (Katschnig, 1998). Starea de „bine subiectiv” nu se rezumă la o trăire afectivă. Intră în joc şi o evaluare, un factor cognitiv, de apreciere. În cazurile de „distorsiune cognitivă”, cum sunt cele din depresia prelungită, scăderea calităţii vieţii poate deriva din această modificare de optică. Factorul cognitiv este foarte important atunci când se cere o evaluare pe termen lung, când se întreabă despre mulţumirea globală în raport cu vârsta, sau când e atinsă problema fericirii. Înţelegerea cognitivistă a calităţii vieţii, după opinia profesorului Mircea Lăzărescu, arată faptul că unii oameni – chiar dacă au trecut prin episoade de boală – pot fi optimişti încrezători în ei înşişi, proactivi, şi include aceste caracteristici la capitolul predispoziţiei genetico-dispoziţionale a caracterului (Lăzărescu, 1999). CALITATEA VIEŢII ÎN RELAŢIE CU SǍNǍTATEA ŞI CALITATEA SERVICIILOR DE SǍNǍTATE Conform Organizaţiei Mondiale a Sănătăţii, calitatea vieţii este definită ca fiind percepţia de către oameni a poziţiei lor în viaţă, în relaţie cu scopurile lor şi cu sistemul de valori pe care ei l-au acceptat şi încorporat în perspectiva deciziilor 3 CALITATEA VIEŢII LA PACIENŢII CU AFECŢIUNI ONCOLOGICE 47 pe care le iau. Prin calitatea vieţii, în medicină se înţelege bunăstarea fizică, psihică şi socială, precum şi capacitatea pacienţilor de a-şi îndeplini sarcinile obişnuite, în existenţa lor cotidiană. Prin această formulare se are în vedere un concept ceva mai specific, şi anume calitatea vieţii în relaţie cu sănătatea, care reprezintă statusul sănătăţii subiective (perspectiva pacientului asupra sănătăţii) şi impactul pe care îl are aceastǎ percepţie asupra capacitǎţilor lui de viaţǎ. Ca şi concept, calitatea vieţii în relaţie cu sănătatea încorporează atât aspecte pozitive, cât şi negative ale sănătăţii fizice, psihice, sociale. Evaluarea calităţii vieţii, pe lângă criteriile clinice obiective, a devenit necesară în momentul în care s-a pus problema eficacităţii intervenţiilor medicale în cazul bolilor cronice sau incurabile, în care se poate obţine doar o ameliorare temporară, iar scopul îngrijirii este de a face viaţa pacientului mai confortabilă. Scopul îngrijirii şi al tratamentului este de a prelungi viaţa şi de a adăuga calitate acesteia. Calitatea vieţii, privită ca rezultat al îngrijirilor medicale, redirecţionează punctul de vedere al cercetătorului de la rezultate cum sunt supravieţuirea după intervenţie, rata complicaţiilor, indicatori fizici şi biochimici, spre impactul bolii şi al tratamentului asupra stării fizice şi emoţionale şi asupra stilului de viaţă al pacientului. Din perspectiva evoluţiei cazurilor critice, adesea este dificil să se mai facă trimitere la dimensiunea subiectivă, la stare de well-being, happiness etc. (Funch şi Marshal, 1983). Calitatea vieţii în relaţie cu sănătatea depinde, direct proporţional, de calitatea îngrijirilor de sănătate, un concept care se referă la calitatea profesională a serviciilor de sănătate (standardele de bună practică), calitatea din punctul de vedere al clientului (satisfacţia pacientului) şi managementul calităţii totale, care se referă la eficienţa utilizării resurselor în cadrul limitelor stabilite. Calitatea serviciilor de sănătate reprezintă componenta valorică, frecvent subtilă, care însoţeşte şi, totodată, asigură performanţa în domeniu, prin cunoaşterea şi depăşirea aşteptărilor pacienţilor în relaţia cu îngrijirile de sănătate solicitate. DUBLUL DETERMINISM DINTRE PATOLOGIA SOMATICĂ ŞI FACTORII PSIHOLOGICI De sute de ani, medicii au fost conştienţi că factorii psihologici influenţează dezvoltarea şi prognosticul bolilor somatice. Confirmarea ştiinţifică a acestor intuiţii clinice s-a acumulat rapid. Psihoimunologia a documentat faptul că stresul şi depresia pot torpila imunocompetenţa. În cazul patologiei oncologice, există din ce în ce mai multe dovezi în literatura de specialitate care atestă faptul că durata de supravieţuire, calitatea vieţii şi însuşi prognosticul bolii depind de echilibrul psihic al pacienţilor şi că procesele psihologice pot modula activitatea tumorală (Garland, 1999). Tulburările din spectrul depresiv şi anumite stiluri maladaptative de a face faţă dificultăţilor, precum şi lipsa suportului social par a reduce ratele de supravieţuire (Funch, 1983). Depresia are un rol demonstrat ca factor predictiv al mortalităţii 48 ADRIANA MIHAELA DAVID, SORINA NĂSTASE 4 la pacienţii cu cancer, după transplantul de celule stem, cu o rată a mortalităţii cu aproximativ trei ani mai mare faţă de pacienţii fără depresie (Prieto, 2005). Unele studii au demonstrat asocierea dintre tipul de comportament C („represiv”) cu patologia oncologică, fără a determina dacă acest tip de comportament este o consecinţă a patologiei oncologice sau un factor premergător instalării acestei patologii. Tipul de comportament C se caracterizează prin atitudine răbdătoare, capacitatea de a accepta constrângeri, înclinaţia spre reflecţie, supunere, conciliere, evitare a conflictelor, dependenţă de opiniile şi aprobarea celorlalţi. E asociat cu factori de prognostic negativ în afecţiunile proliferative oncologice şi în cele cu substrat imunitar. Este caracterizat prin mecanisme de apărare puternice, incapacitate de verbalizare şi de recunoaştere a emoţiilor, în special a celor negative, cu precădere a supărării şi printr-un complex de reacţii negative secundare, precum autodepreciere, sentimente de neputinţă şi de pierdere a controlului. Relaţia tipului C cu cancerul este văzută de unii autori (Bruchon-Schweitzer) ca fiind nu cauzală, ci în sens invers (tipul C fiind secundar bolii). Alţi autori (Contrada) găsesc o relaţie între acest tip psihocomportamental şi o disfuncţie a sistemului imunitar (în special celulele „natural kiler” NK), indusă de activarea cronică a axului hipotalamo- hipofizo-corticosuprarenalian şi având ca rezultat final apariţia unor infecţii cronice, dar şi a unor neoplazii (Mitrofan, 2009). Fawzy şi colaboratorii au realizat o trecere în revistǎ a studiilor referitoare la pacienţii oncologici care au primit intervenţii psihologice, evaluând ratele de supravieţuire ale acestora (1995). Au urmǎrit cele mai frecvent utilizate tipuri de intervenţii psihologice: psihoeducaţia, antrenamentul comportamental, psihoterapia individualǎ şi intervenţiile de grup, subliniind impactul pozitiv al acestora asupra sǎnǎtǎţii psihice şi fizice. Mecanismele biologice care stau la baza corelaţiei pozitive între ratele de supravieţuire şi stǎrile psihice echilibrate nu au fost încă elucidate. Psihoneuroimunologia susţine faptul că stările de distres, precum depresia sau anxietatea, sunt corelate cu disfuncţii ale sistemului imun, oglindite printr-o mai mare frecvenţă a răcelilor şi o creştere a titrurilor virusului herpetic şi Epstein-Barr. Mogotsi şi colaboratorii au trecut în revistǎ aproximativ 100 de studii din perioada anilor 1980–2000, care au urmǎrit calitatea vieţii la pacienţii cu tulburǎri de anxietate, demonstrând asocierea acestor tulburǎri cu scǎderea calitǎţii vieţii (2000). Studiul realizat de Sharpe şi colaboratorii a inclus 5 613 de pacienţi, de ambele sexe, care sufereau de variate tipuri de cancer, care au completat iniţial o scală autoadministratǎ pentru identificarea anxietǎţii şi a depresiei la pacienţii nonpsihiatrici: HADS (The Hospital Anxiety and Depression Scale), iar ulterior au fost identificaţi 196 de pacienţi cu tulburare depresivǎ majorǎ, prin utilizarea interviului clinic structurat pe baza criteriilor DSM-IV (manualul de diagnostic şi statisticǎ a tulburǎrilor mentale). Doar 13% dintre aceştia primeau tratament antidepresiv la doze adecvate şi doar 2% primeau tratament psihoterapeutic anterior acestui screening pentru depresie. 85% dintre pacienţii oncologici cu depresie nu primeau nici un tratament pentru depresie, cu toate cǎ impactul medicaţiei antidepresive este unul pozitiv asupra calităţii vieţii, a ratelor de supravieţuire şi evoluţiei la pacienţii oncologici (2004). Medicaţia psihotropă prezintă avantajul 5 CALITATEA VIEŢII LA PACIENŢII CU AFECŢIUNI ONCOLOGICE 49 posibilităţii administrării pe scară largă, comparativ cu psihoterapia, a cărei administrare depinde de posibilitatea (disponibilităţi financiare, de timp, precum şi anumite particularităţi cognitive) de a apela la un psihoterapeut. Tulburările depresiv-anxioase la pacienţii cu patologie oncologică pot fi independente de patologia oncologică sau secundare modificărilor produse de diagnosticul oncologic, diseminărilor secundare ale bolii (metastaze cerebrale) sau tratamentului oncologic. S-a dovedit că satisfacţia de viaţă a pacienţilor se corelează strâns cu prezenţa anxietăţii şi depresiei, astfel încât măsurătorile calităţii vieţii necesită o dublare a evaluării prin scale ale statusului mental (Breakey, 2001). CALITATEA VIEŢII LA PACIENŢII CU AFECŢIUNI ONCOLOGICE ŞI TULBURĂRI DEPRESIVE COMORBIDE Cercetările actuale cu privire la impactul depresiei asupra sănătăţii merg dincolo de simpla estimare a prevalenţei, a severităţii simptomelor şi a complicaţiilor, şi includ studii care încearcă să stabilească modul în care depresia influenţează calitatea vieţii persoanelor afectate. Evaluarea calităţii vieţii la pacienţii cu patologie oncologică şi depresie poate dezvălui diferenţe între grupurile de pacienţi cu depresie şi cele de control, modificări ale scorului de calitate a vieţii, pe măsură ce tratamentul îşi face efectul şi poate furniza informaţii suplimentare cu privire la îmbunătăţirea funcţionării psihosociale, care poate avea un ritm diferit faţă de ameliorările celorlalte simptome depresive. Când depresia şi boala neoplazică coexistă, depresia poate fi o complicaţie a bolii somatice, un factor de agravare a evoluţiei acesteia sau o coincidenţă. Simptomele depresiv-anxioase influenţează în sens negativ calitatea vieţii pacienţilor cu patologie oncologică, atât prin impactul simptomatologiei propriu-zise asupra funcţionalităţii socioocupaţionale, cât şi prin impactul psihologic al diagnosticului de cancer. Pacienţii cu patologie oncologică au rate mai mari de tulburări depresive şi anxioase, comparativ cu populaţia generală. Impactul psihologic al diagnosticului de cancer poate fi caracterizat de lipsă de speranţă, idei de culpabilitate, frică de moarte, de dependenţă, de modificarea imaginii personale, de scăderea sprijinului social, şi de disconfort şi durere în stadiile finale ale bolii (McDaniel, 1995). Depresia poate să crească riscul de cancer, complică evoluţia oncologică şi chiar poate grăbi progresia bolii (Bukberg, 1984). În plus, depresia poate scădea aderenţa la tratamentul medical şi este asociată cu alterarea funcţionalităţii şi cu scăderea calităţii vieţii (Weitzner, 1997). Factorii care sunt asociaţi cu o mai mare prevalenţă a depresiei sunt durerea, dizabilitatea fizică şi stadiile mai avansate ale cancerului (Blazer, 1994). Aproximativ jumătate din pacienţii diagnosticaţi cu cancer întrunesc criteriile pentru un diagnostic psihiatric, cele mai frecvente fiind tulburarea de adaptare, cu simptome depresive şi anxioase, tulburarea depresivă şi anxietatea (Derogatis, 1983). Aproape 90% din tulburările psihiatrice observate la pacienţii cu cancer sunt 50 ADRIANA MIHAELA DAVID, SORINA NĂSTASE 6 manifestări ale bolii sau reacţii la tratament sau la diagnostic. Gândurile automat negative şi amintirile unor evenimente de viaţă stresante, mai ales legate de cancer, complică şi intensifică simptomele anxioase şi depresive la pacienţii cu cancer (Brewin, 1998). Având în vedere faptul că aprecierea calităţii vieţii ţine cont, în primul rând, de subiectivitatea pacientului, este de aşteptat ca persoanele cu depresie să raporteze scoruri mai nefavorabile ale calităţii vieţii, prin însăşi prisma cogniţiilor specifice depresiei, care presupune gânduri negative referitoare la sine, la cei din jur şi la viitor. În afară de caracteristicile propriu-zise ale episodului depresiv, care pot influenţa percepţia calităţii vieţii, din cauza afectelor de tristeţe, anhedonie, a cogniţiilor negative mai sus menţionate şi a comportamentelor, caracterizate prin lipsă de implicare, de iniţiativă, retragere socială şi ocupaţională, lipsa energiei, este bine să fie luate în calcul şi trăsăturile care definesc personalitatea pacienţilor. Acestea se întind pe un spectru larg: de la un sentiment scăzut al coerenţei, pesimism constituţional, o stimă de sine precară sau oscilantă, până la trăsături depresive ale personalităţii, tulburare de personalitate depresivă (comorbiditate de Axă II) sau chiar distimie (comorbiditate de Axă I). Toate aceste trăsături predispun la o evaluare mai sumbră a calităţii propriei vieţi, comparativ cu persoane care, din punct de vedere obiectiv, au condiţii similare de trai, inclusiv prezenţa unei afecţiuni cronice, alta decât depresia. Starea de bine subiectiv este cu atât mai alterată cu cât depresia este mai severă. Pacienţii depresivi prezintă, adesea, scoruri mici la scala de bine subiectiv, chiar dacă au o funcţionare socioprofesională bună, condiţii contextuale şi de suport bune. Depresia cronică se asociază cu deficienţe importante în rolul parental, în activităţile gospodăreşti, la muncă şi în activităţile educaţionale, de instruire şi sociale. Studiile au arătat faptul că persoanele care suferă de depresie au o reducere a calităţii vieţii care poate fi atribuită direct tulburării afective şi că dimensiunea acestei reduceri este direct proporţională cu severitatea depresiei (Demyttenaere, 2002). Chiar şi depresia subsindromală are un impact asupra calităţii vieţii (Barros, 2007). Cei mai mulţi autori notează o prevalenţă mai mare a depresiei la pacienţii cu cancer care suferă de malnutriţie şi scădere marcată în greutate. Evaluarea depresiei la pacienţii cu cancer este dificilă, datorită limitelor incerte şi arbitrare între formele nonpatologice subclinice şi clinice de depresie. Trebuie diferenţiată depresia primară, de tulburările mai puţin severe de adaptare la boala neoplazică, şi simptomele depresive, de manifestările induse de boala somatică. Această din urmă diferenţiere este dificil de făcut, având în vedere că există o bază reală pentru sentimentele de tristeţe şi inadecvare, şi pentru faptul că anumite simptome, cum ar fi anorexia, fatigabilitatea sau scăderea elanului vital pot fi rezultatul direct al neoplaziei. Nu se ştie exact dacă depresia secundară bolilor somatice a apărut ca urmare a dizabilităţii sociale sau demoralizării antrenate de aceste boli, sau dacă însuşi procesul fiziopatologic al bolii de bază nu interferează cu mecanismele neurobiologice generatoare de depresie. Stările de tristeţe, descurajare, disperare, ca şi cele de reacţie negativă situaţională, nemulţumire existenţială sunt frecvent 7 CALITATEA VIEŢII LA PACIENŢII CU AFECŢIUNI ONCOLOGICE 51 întâlnite în patologia oncologică, dar fără a îndeplini în totalitate criteriile diagnostice pentru tulburarea depresivă. Riscul suicidar este acelaşi cu cel din populaţia generală, deşi studiile nu cuprind pacienţi în stadii avansate de boală. Creşterea riscului suicidar se poate datora stadiului avansat de boală, delirului, durerii dificil de controlat, depresiei, tulburărilor psihiatrice preexistente, lipsei suportului socioeconomic (Montgomery, 1998). Depresia ar putea fi cea mai precoce manifestare a cancerului, chiar înainte de apariţia disconfortului şi dizabilităţilor bolii. Un mecanism etiologic propus este ipoteza cǎ anticorpii formaţi de sistemul imunitar împotriva proteinelor eliberate de celulele neoplazice ar putea bloca receptorii serotoninergici, pe baza reactivitǎţii încrucişate. Alte mecanisme care concură la depresia secundară cancerului cuprind: metastazele cerebrale, infecţiile sistemului central nervos, agenţii chimioterapici, tulburările de alimentaţie şi caşexia neoplazică (Brown, 1982). Alte mecanisme implicate includ tulburările metabolice (hipercolesterolemia, hipercalcemia) şi endocrine (parathormonul, vasopresina) şi efectul substanţelor psihoactive (metionin-enkefalina) (Cassano, 1987). Studiile asupra neoplasmelor cerebrale au găsit o rată mai mare a depresiei şi anxietăţii în neoplasmele supratentoriale şi de lob frontal şi temporal (McDaniel, 1995). De asemenea, în metastazele cerebrale date de neoplasmele pulmonare, gastrointestinale, renale şi mamare, proporţia depresiei este importantă (Drapiewski, 1944). În ceea ce priveşte chimioterapia din neoplazii, studiile asupra vincristinei şi asparaginazei au arătat că pot apărea tulburări depresive în primele luni de tratament. În cazul acestor pacienţi, şi tratamentele cu interferon şi steroizii pot determina depresie, tulburări cognitive, dezorientare, confuzie, halucinaţii vizuale. Probleme de diagnostic se pun în cazul depresiei preexistente cancerului, unele simptome comune ambelor afecţiuni fiind de mică valoare pentru diagnosticul diferenţial (scăderea apetitului alimentar, oboseala, pierderea în greutate). Diagnosticul tulburării depresive trebuie să rămână psihologic şi nu somatic: anhedonia, disforia, sentimente de lipsă de fericire, idei de autoculpabilizare, idei suicidare. Depresia secundară din afecţiunile neoplazice se manifestă prin dispoziţie depresivă persistentă, declarată atât de pacient, cât şi de anturaj. Pacienţii sunt lipsiţi de elan vital, de sentimentul de siguranţă şi de speranţă, au regrete pentru faptul că s-au îmbolnăvit şi nu mai au posibilitatea de a face lucrurile pe care le puteau face înainte. Plânsul este frecvent întâlnit la pacienţi. Pierderea interesului pentru activităţi anterior plăcute are loc mai ales la începutul afecţiunii, când confruntarea cu diagnosticul îi dezarmează, determinându-i de multe ori să renunţe la obişnuinţa de a urmări emisiuni la televizor sau radio, de a lucra manual sau de a citi. Unii dintre ei nu mai fac faţă sarcinilor de serviciu, iar alţii abandonează activităţile casnic-gospodăreşti. Alături de dispoziţia depresivă este întâlnitǎ anxietatea, cu manifestǎri somatice şi psihice, exprimate prin sentimente de nesiguranţă, spaimă, legate de boala oncologicǎ. Sunt întâlnite frica de apariţia dizabilităţilor care creează dependenţă de ceilalţi, teama de schimbarea aspectului exterior (prin căderea părului, scăderea masivă în greutate), teama de moarte iminentă şi subită, teama că 52 ADRIANA MIHAELA DAVID, SORINA NĂSTASE 8 boala se poate agrava brusc şi iremediabil, teama că nu-şi va putea controla durerile. Alte simptome care însoţesc afecţiunea neoplazică sunt: insomnia, hipocondria, indecizia şi lentoarea ideativă, tulburările de atenţie şi memorie, pierderea autostimei şi autoaprecierii, lipsa de speranţă, neajutorarea. Toate simptomele descrise prezintă fluctuaţii pe parcursul etapelor afecţiunii neoplazice. Dacă la debut poate predomina neîncrederea în diagnosticul comunicat sau anxietatea marcată la aflarea lui, pe parcurs, în funcţie de răspunsul la chimioterapie şi de existenţa unei evoluţii favorabile, starea psihică se poate îmbunătăţi cu reapariţia speranţei, cu creşterea tonusului vital şi reapariţia planurilor de viitor. Un alt simptom frecvent întâlnit este fatigabilitatea, generată de curele repetate de citostatice, repausul prelungit şi apariţia reacţiilor secundare tratamentului. Pacienţii descriu oboseală cronică, însoţită uneori de lipsa interesului pentru mediul înconjurător şi activităţile lor obişnuite. Uneori, aceste simptome pot reprezenta o depresie mascată. În alte cazuri, mai ales la pacienţii tineri, este prezentă dorinţa de a munci, dar acest lucru este limitat datorită internărilor frecvente pentru cure repetate de citostatice şi reacţiilor adverse apărute în urma lor. Durerea este un simptom frecvent întâlnit la mulţi pacienţi. Durerea este nespecifică, localizată în diferite regiuni (durerile osoase, nesistematizate, durerile de spate, greutate în membre şi durerile de cap, mai ales în formele cu determinări meningeale). Este cunoscut faptul că durerea generează un nivel înalt de suferinţă şi invaliditate şi alterează calitatea vieţii. Ea poate fi atât un simptom al depresiei, cât şi al bolii neoplazice. Uneori durerea precede depresia, alteori este exprimarea unei somatizări a depresiei şi poate fi semnul singular al unei depresii sau depresia este o cauză majoră de amplificare a durerii. Depresia netratată accentuează percepţia acuzelor somatice, mai ales a durerii, precum şi disfuncţionalitatea consecutivă acestora, duce la neglijarea autoîngrijirii şi a aderenţei la regimurile medicale, având şi efecte fiziologice maladaptative directe, modulate prin neuronii vegetativi, hipotalamus şi efecte imunologice. Mai mult de 50% dintre pacienţii cu depresie raportează numai acuze somatice, cel puţin 60% dintre acestea fiind legate de durere. Prezenţa durerii afectează negativ recunoaşterea şi tratamentul depresiei, pacienţii atribuind frecvent simptomele fizice dureroase unei afecţiuni somatice şi adresându-se, în consecinţă, diverselor specialităţi medicale nonpsihiatrice solicitând tratament pentru durere. Depresia subiacentă, mai ales dacă este de intensitate mică sau medie, poate fi nedectată şi, în consecinţă, netratată de către medic. Ca rezultat, aceşti pacienţi sunt la risc de polifarmacie, efecte adverse medicamentoase şi dependenţă narcotică sau benzodiazepinică (Bair, 2003). Antidepresivele triciclice au fost utilizate în tratamentul depresiei comorbide afecţiunilor oncologice, fiind raportate încǎ din anul 1960 proprietǎţile lor antialgice la pacienţii cu cancer (Gatchel, 1996). Cu toate cǎ, la doze mari, antidepresivele triciclice sunt asociate cu toxicitatea, la doze mici sunt printre cele mai bine studiate antidepresive ca şi adjuvante în analgezie. 9 CALITATEA VIEŢII LA PACIENŢII CU AFECŢIUNI ONCOLOGICE 53 Kautio şi colaboratorii au cercetat efectele dozelor mici de amitriptilinǎ asupra neuropatiei postchimioterapice şi asupra calitǎţii vieţii, pe un lot de 44 de pacienţi, cu vârste cuprinse între 20 şi 65 de ani. Aceştia au fost trataţi cu amitriptilinǎ timp de opt sǎptǎmâni, doza de start fiind de 10 mg de amitriptilinǎ zilnic, care a fost crescutǎ treptat pânǎ la 50 mg zilnic, în funcţie de tolerabilitate, iar apoi doza a fost menţinutǎ stabilǎ minim patru sǎptǎmâni. Pacienţii au completat zilnic un jurnal, în care şi-au notat intensitatea durerii, a paresteziilor, ameliorarea globalǎ şi eventualele efecte adverse şi au completat trei scale: pentru intensitatea durerii neuropate, pentru severitatea anxietǎţii şi a depresiei şi pentru calitatea vieţii. Concluzia acestui studiu a fost cǎ amitriptilina în doze mici a avut efect antialgic în neuropatia indusǎ postchimioterapic, a îmbunǎtǎţit calitatea vieţii şi, în plus, a fost bine toleratǎ (2008). Depleţia de serotonină şi noradrenalină din depresie afectează sistemul modulator al durerii (structurile limbice, celulele „on and off” din substanţa gri periapeductală), ceea ce duce la amplificarea semnalelor minore din corp şi focusarea atenţiei şi emoţiei asupra lor. Aceasta explică de ce pacienţii cu depresie descriu simptome dureroase multiple şi de ce durerea lor este frecvent asociată cu concentrarea atenţiei asupra acestei acuze şi implicare afectivă negativă. Prin creşterea serotoninei şi noradrenalinei, antidepresivele duale au efecte pe modularea semnalelor dureroase, prin amplificarea activării neuronilor descendenţi inhibitori (King, 1981; Magni, 1987). Venlafaxina este eficientǎ în controlul durerii din polineuropatiile consecutive terapiei cancerului de sân. Ea are unele asemǎnǎri moleculare şi de metabolizare cu tramadolul, analgezic din grupa antagoniştilor opioidelor: ambele substanţe au grupǎri metilfenil, N,N-demetilamino şi hidroxiciclohexil şi sunt metabolizate de izoenzima P450 2D6, având metaboliţi farmacologic activi obţinuţi prin desmetilare (Markowitz, 1998). Theobald şi colaboratorii au realizat un studiu pilot care a investigat eficienţa mirtazapinei la 20 de pacienţi cu cancer, depresie şi simptome algice. Dozele de mirtazapinǎ folosite au fost de 15 mg sau de 30 mg, administrate seara, la culcare. A fost evaluat efectul mirtazapinei asupra severitǎţii depresiei, intensitǎţii durerii, apetitului alimentar, insomniei, greutǎţii corporale şi asupra calitǎţii generale a vieţii, fiind demonstrate îmbunǎtǎţiri ale acestor multiple simptome (2002). A fost studiat şi efectul bupropionului, antidepresiv dopaminergic şi noradrenergic, la pacienţii oncologici, urmǎrindu-se influenţa sa asupra calitǎţii vieţii, depresiei şi oboselii. Studiul a cuprins 21 de pacienţi cu cancer cu diverse localizǎri, iar dozele de bupropion, cuprinse între 100 şi 300 mg zilnic, au fost titrate pe parcursul a patru sǎptǎmâni, în funcţie de tolerabilitate. Rezultatele obţinute sunt încurajatoare, fiind obţinute ameliorǎri semnificative ale simptomelor depresive şi ale calitǎţii vieţii (Moss, 2006). Torta şi colaboratorii au urmărit efectul duloxetinei la pacienţii cu depresie şi cancer. Lotul de studiu a cuprins 27 de pacienţi, care au primit doze de 60 sau 120 mg de duloxetină pe zi, timp de 12 săptămâni. Au fost constatate ameliorări ale depresiei, anxietăţii, intensităţii simptomelor globale, ceea ce recomandă duloxetina 54 ADRIANA MIHAELA DAVID, SORINA NĂSTASE 10 ca un aliat de nădejde în tratamentul depresiei şi al anxietăţii, la pacienţii cu afecţiuni oncologice (2011). Ezitarea de a administra tratament psihotrop acestor pacienţi se bazează pe miturile legate de existenţa depresiei la pacienţii cu cancer, considerând-o o reacţie psihologică explicabilă. Cea mai frecventă concepţie greşită este credinţa că cei mai mulţi pacienţi cu boli neoplazice sunt depresivi şi că depresia este o tulburare subînţeleasă ca o reacţie la circumstanţele pe care le presupune diagnosticul oncologic, deci nu necesită tratament. O altă presupunere falsă ar fi că tratamentul antidepresiv este ineficace sau dăunător acestor pacienţi. În cazul pacienţilor oncologici, care primesc tratament citostatic, sunt preferate ca antidepresive şi anxiolitice milnacipranul, duloxetina şi tianeptina, datorită interacţiunilor lor minime cu sistemul enzimatic hepatic. CALITATEA VIEŢII LA PACIENŢII CU AFECŢIUNI ONCOLOGICE ŞI TULBURĂRI ANXIOASE COMORBIDE Anxietatea este un simptom unanim declarat de pacienţii diagnosticaţi cu neoplazii, mai ales în faza de debut. Cuprinde atât anxietatea somatică, evidenţiată prin simptome abdominale, tremurături ale extremităţilor, tremor perceput în tot corpul, transpiraţii, cât şi anxietatea psihică, exprimată prin sentimente de nesiguranţă, spaimă resimţită când se discută despre boală, teama de a fi desfigurat şi neacceptat de ceilalţi, teama de evoluţia imprevizibilă a bolii, de imposibilitatea de a controla durerile, frica de dependenţă şi de sfârşitul inevitabil. Se pot întâlni toate categoriile tulburărilor de anxietate, dar cu predilecţie au fost evidenţiate tulburarea de anxietate generalizată, tulburarea de panică şi tulburarea obsesivo-compulsivă. Una din cele mai frecvente tulburări psihice asociate afecţiunii neoplazice este tuburarea mixtă depresiv-anxioasă, care însumează simptomele depresive celor de anxietate. După Elisabeth Kubler Ross, răspunsul emoţional al pacienţilor oncologici urmează o evoluţie sinusoidală, în funcţie de timpul scurs de la aflarea diagnosticului: iniţial, imobililate afectivă, urmată de negare şi furie, ulterior se trece la faza de negociere, care poate fi urmată de experimentarea depresiei, a perioadei de adaptare la noua situaţie şi în final, de acceptare a situaţiei existenţiale, cu tot ceea ce implică afecţiunea oncologică, tratementul şi evoluţia ei imprevizibilă (1985). Etapele descrise sunt distincte şi antrenează din partea bolnavilor cu astfel de afecţiuni un efort afectiv dublat de cel cognitiv pentru adaptarea la noua situaţie de viaţă, la noile schimbări aduse de boala însăşi şi de tratamentele urmate. De aici se ridică necesitatea diagnosticării timpurii a tulburărilor psihice secundare afecţiunii neoplazice, pentru tratarea lor farmacologică şi psihoterapeutică, în vederea îmbunătăţirii evoluţiei afecţiunii de bază, câştigându-se astfel, la această categorie de bolnavi, un interval de supravieţuire în care calitatea vieţii lor să fie satisfăcătoare sau chiar bună. 11 CALITATEA VIEŢII LA PACIENŢII CU AFECŢIUNI ONCOLOGICE 55 INSTRUMENTE DE EVALUARE A CALITĂŢII VIEŢII LA PACIENŢII CU AFECŢIUNI ONCOLOGICE SCL-90-R (Symptom Checklist Revised – Inventarul Simptomelor Revizuit, cu 90 de itemi, Derogatis, 1983) este cel mai frecvent utilizat chestionar pentru măsurarea calităţii vieţii la pacienţii cu afecţiuni somatice, fără a fi însă specific persoanelor cu afecţiuni neoplazice. Are nouă scale ale simptomelor primare: somatizarea, tulburările obsesiv-compulsive, anxietatea, depresia, sensibilitatea interpersonală, ostilitatea, fobiile, psihoticismul, ideaţia paranoidă. Cu cât scorurile sunt mai mari, cu atât este mai scăzută calitatea vieţii persoanei respective. Instrumentele specifice de măsurare a calităţii vieţii pentru pacienţii cu afecţiuni neoplazice Rotterdam Symptom Checklist (Inventarul de Simptome Rotterdam, autoare principală Johanna de Haess, 1990) are 39 de itemi şi trei subscale: scala suferinţei produsă de cancer (cu 22 de itemi), scala suferinţei psihice generată de cancer (cu opt itemi), scala activităţilor cotidiene (cu opt itemi). Acest inventar de simptome realizeazǎ o apreciere generalǎ a stării de sănătate pe o scală de la 1 (foarte slabă) la 7 (excelentă). Cu cât scorurile sunt mai mari la primele două scale, starea de sănătate este mai gravă . La scala activităţilor zilnice şi la scala aprecierii generale, scorurile mari indică o funcţionalitate mai bună a pacientului. EORTC QOL-30 (European Organization for Research and Treatment of Cancer Quality of Life C 30, Aaronson et al., 1993, 1996), destinat evaluării pacienţilor cu neoplazii, este compus din 30 de itemi, care explorează 15 domenii: funcţionalitatea fizică (cinci itemi), funcţionalitatea psihică (patru itemi), funcţionalitatea cognitivă (doi itemi), funcţionalitatea socială (doi itemi), starea generală a sănătăţii pacientului (doi itemi), oboseala, greaţa şi voma, durerea (doi itemi). Cele 15 scale se grupează pe categorii: scale funcţionale, scale ale simptomelor, scale cu un singur item şi scala stării generale a sănătăţii. La scalele funcţionale şi la scala de sanătate generală scorurile mai ridicate indică o mai bună calitate a vieţii, iar la scalele de simptome şi cele cu un singur item scorurile mai ridicate indică o calitate mai scăzută a vieţii pacienţilor. Se calculează scoruri individuale pe fiecare scală. STRATEGII DE MODIFICARE A FACTORILOR BIOLOGICI, PSIHOLOGICI, SOCIOECONOMICI ŞI SPIRITUALI, ÎN SCOPUL CREŞTERII CALITǍŢII VIEŢII LA PACIENŢII CU AFECŢIUNI ONCOLOGICE ŞI COMORBIDITATE DEPRESIV-ANXIOASǍ Factorii biologici sunt clasificaţi în cei asupra cărora putem interveni prin tratament (depresia, anxietatea, patologia oncologică) şi cei constituţionali (determinismul genetic). În cazul pacienţilor cu neoplazii, care primesc tratament 56 ADRIANA MIHAELA DAVID, SORINA NĂSTASE 12 citostatic, sunt preferate ca antidepresive şi anxiolitice milnacipranul, duloxetina şi tianeptina, datorită interacţiunilor lor minime cu sistemul enzimatic hepatic, însă există cercetări in vivo care susţin faptul că antidepresivele serotoninergice ar putea avea potenţial anticancerigen. Inhibitorii selectivi ai recaptării serotoninei sunt consideraţi prima linie de tratament atât pentru depresia, cât şi pentru anxietatea întâlnite în leucemia acută. Există anumite dovezi care sprijină faptul că aceste antidepresive ar avea şi proprietăţi anticanceroase. Unele studii recente sprijină ipoteza conform căreia inhibitorii selectivi ai recaptării serotoninei (ISRS) ar avea capacitatea să omoare limfocitele B de origine malignă din limfomul Burkitt şi, drept urmare, au fost propuse ca o nouă abordare terapeutică în tratamentul limfomului şi al leucemiei. S-a încercat diferenţierea căilor de semnalizare care stau la baza acestui efect al ISRS, în funcţie de tipul de celule a căror apoptoză o determină, dar mecanismul care stă la baza acestui efect nu este limitat la o linie celulară specifică şi este dependent de concentraţiile micromolare, fără a avea legătură cu efectul de inhibare a recaptării serotoninei, care are loc la concentraţii nanomolare (Scuster, 2007). După părerea unei alte echipe de cercetători, acest efect antitumoral al inhibitorilor recaptării serotoninei şi noradrenalinei este unul specific asupra celulelor tumorale în limfomul Burkitt şi nu şi asupra celulelor sangvine normale, fără a avea vreo legătură demonstrabilă cu inhibarea recaptării monoaminergice (Cloonan, 2010). Efectele citotoxice ale antidepresivelor serotoninergice asupra celulelor tumorale au fost studiate in vitro şi au inclus atât inhibarea proliferării, cât şi inducerea apoptozei, demonstrată prin scăderea încorporării timidinei şi creşterea activităţii enzimatice a 3-caspazei, precum şi o scădere în expresia proto- oncogenelor Bcl-2. Mecanismul complet nu este încă pe deplin elucidat. Atunci când sunt combinate cu chimioterapia, sertralina (în concentraţia de 7,5 microM) a îmbunătăţit semnificativ efectele vincristinei şi doxorubicinei, sugerând faptul că antidepresivele ISRS au un potenţial de chemosensibilizare a celulelor canceroase la regimurile chimioterapice (Amit, 2009). Factori psihologici. Starea psihologică a pacienţilor cu cancer este corelată cu fazele bolii: se constată o scădere a ratelor de depresie şi anxietate, atunci când pacienţii sunt în fazele de remisie şi o creştere a acestora în cazul recăderilor. Trăsăturile imunogene de personalitate au un rol favorabil asupra evoluţiei leucemiei acute. Umorul, optimismul, rezilienţa, memorizarea experienţelor pozitive anterioare, sugestibilitatea pozitivă, locusul de control intern (asumarea responsabilităţii pentru monitorizarea primelor simptome ale unui nou episod, aderenţa la tratamentul medicamentos) sunt factori care pot fi cultivaţi, prin psihoeducaţie, în scopul determinării unei evoluţii cât mai favorabile a bolii de fond – leucemia acută. Toate aceste trăsături imunogene sunt factori de protecţie împotriva depresiei şi a anxietăţii. 13 CALITATEA VIEŢII LA PACIENŢII CU AFECŢIUNI ONCOLOGICE 57 Strategiile de a face faţă dificultăţilor pot fi factori importanţi care influenţează calitatea vieţii şi depresia, şi pot fi învăţate de către pacienţii cu leucemie acută (van Laarhoven, 2010). Mecanismele de coping sunt o serie de strategii conştiente de ajustare (cognitive şi comportamentale) elaborate de individ pentru a face tolerabilă tensiunea interioară (stresul psihic) indusă de o situaţie care depăşeşte resursele personale, inclusiv situaţia de a suferi de leucemie acută, cu tot cortegiul de implicaţii psihologice ale unui astfel de diagnostic. Strategiile de „ieşire din impas” (coping) depind de mijloacele de dotare ale individului (ereditare şi achiziţionate), ca şi de natura situaţiei cu rol de agent stresor – în cazul de faţă, aceasta nefiind limitată strict la diagnosticul de leucemie acută în sine, ci şi la reacţiile celor din reţeaua socială de sprijin. În ceea ce priveşte consecinţele de ordin practice pentru evitarea sau diminuarea stresului, conduitele de coping ar putea fi selecţionate, fie voluntar (în cazul unei cunoaşteri corespunzătoare, şi al unei voinţe şi motivaţii puternice), fie cu ajutorul psihoterapeutului (Iamandescu, 2003). Sentimentul de coerenţă se referă la atitudinea de bază a unei persoane, care o ajută să prelucreze în mod pozitiv stresorii cu care se confruntă. Cu cât o persoană are un sentiment de coerenţă mai accentuat, cu atât este mai probabil să aibă o calitate a vieţii satisfăcătoare, chiar şi în circumstanţele în care suferă de depresie sau de anxietate comorbide unei leucemii acute. Sentimentul de coerenţă are trei componente: capacitatea de înţelegere, capacitatea de a face faţă problemelor şi existenţa unui rost, a unei semnificaţii. Capacitatea de înţelegere se referă la faptul că stimulii externi sau interni întâlniţi pe parcursul vieţii sunt consideraţi explicabili şi predictibili. O persoană care se confruntă cu diagnosticul de leucemie acută poate trage concluzia că viaţa nu este nici explicabilă, nici predictibilă, generalizând situaţia de boală asupra celorlalte domenii ale vieţii. Capacitatea de a face faţă problemelor se referă la convingerea persoanei de a putea rezolva eventualele dificultăţi care pot apărea, fie prin mijloace proprii, fie apelând la resurse externe. În cazul pacienţilor cu leucemie acută, cel mai frecvent aceştia pot apela la personalul medical (în scopul tratamentului şi sprijinului psihologic) şi la reţeaua de suport social, care, în cazul unui astfel de diagnostic, poate fi instabilă. Multe persoane nu ştiu cum să se raporteze emoţional la o persoană care suferă de leucemie acută, ajungându-se astfel în situaţia de evitare verbală sau situaţională, până la izolare. Prezenţa unei persoane al cărei deces este predictibil într-o perioadă relativ scurtă de timp poate crea anxietăţi profunde, legate de instinctul de conservare. Dacă această sursă de disconfort nu este identificată şi explicată, persoanele din jurul pacientului pot să se îndepărteze de acesta, din cauza disconfortului emoţional propriu pe care îl resimt. Existenţa unui rost, a unei semnificaţii este o „caracteristica esenţialmente cognitivă, ce exprimă modul persoanei de a percepe, judeca şi interpreta lumea şi pe sine” (Antonovsky, 1987). Se referă la faptul că sarcinile de zi cu zi sunt considerate a avea un sens, un scop, deci implicarea în rezolvarea lor este justificată. După Antonovsky, un om marcat de un puternic sentiment de coerenţă reacţionează la cerinţe identificându-le ca provocări şi activându-şi resursele de rezistenţă. Un sentiment de coerenţă slab 58 ADRIANA MIHAELA DAVID, SORINA NĂSTASE 14 dezvoltat duce dimpotrivă la perceperea cerinţelor ca pe o suprasolicitare. Cu cât este mai dezvoltat simţul coerenţei, cu atât mai mare este posibilitatea de a depăşi stressorii cu succes şi cu efecte pozitive asupra sănătăţii (Ben Amar, 2004). În cazul persoanelor care suferă de afecţiuni neoplazice, este important ca atunci când se discută sensul şi semnificaţia bolii să fie excluse culpabilizarea legată de un anumit stil comportamental premergător diagnosticului. Mulţi dintre pacienţii cu cancer se simt vinovaţi că „nu au gândit corect” şi au incertitudinea de a fi avut o contribuţie în declanşarea bolii. Informaţiile din mass-media sunt contradictorii, şi pe un fond depresiv-anxios secundar aflării diagnosticului, aceşti pacienţi sunt mai susceptibili la posibilele idei de autoculpabilizare. Terapia cognitiv-comportamentală include strategii de management al stresului şi de rezolvare a problemelor, tehnici de relaxare, grupuri de întrajutorare, intervenţii specifice pentru unele din simptomele secundare chimioterapiei, precum şi monitorizarea gândurilor şi comportamentelor şi modificarea acestora, în sensul de a deveni mai adaptative (Thase, 2001). Educaţia pacienţilor cu patologie neoplazică include, de obicei, informaţii despre afecţiunea oncologicǎ, managementul simptomelor şi/sau discutarea opţiunilor terapeutice şi pot fi utilizate materiale informative tipărite, video sau alte materiale educaţionale (Lindström, 2006). Factorii socioeconomici. Suportul social este definit ca ansamblul relaţiilor interpersonale ale unui individ care îi procură acestuia o legătură afectivă pozitivă: suport emoţional (simpatie, prietenie, dragoste, consolare etc.), un ajutor practic (suport material financiar, instrumental), informaţii şi evaluări referitoare la situaţia ameninţătoare: suport informaţional. Unii autori includ aici şi stima celor din jur (Matlin). Suportul social poate fi acordat de familie, colegi, prieteni, dar şi de instituţii, precum biserica sau diverse forme de protecţie socială. Suportul social joacă un rol protectiv în calea agenţilor stresori care predispun la depresie şi anxietate (Dobson, 2001). În planul suportului social, oferta informaţională – manifestată sub forma unei propagande active (şcoală, mass-media) în favoarea conduitelor salutogenetice – poate constitui un factor care creşte calitatea vieţii la persoanele cu depresie sau anxietate comorbide neoplaziilor, şi poate avea un rol în prevenţia secundară (de exemplu, în acele cazuri care apelează la alcool sau alimentare excesivă pe post de antidepresiv sau anxiolitic). Suportul socioeconomic influenţează calitatea vieţii la persoanele cu depresie şi anxietate comorbide cancerului, deoarece cei care beneficiază de acest suport pot avea mai uşor acces la tratamentul medical atunci când acesta este necesar (inclusiv la psihoeducaţia oferită de personalul medical), pot avea o dietă mai sănătoasă şi pot efectua exerciţii fizice într-un cadru organizat. Suportul social este un sprijin extrem de util şi pentru depăşirea evenimentelor de viaţă stresante şi poate fi unul din factorii care contribuie la augmentarea stimei de sine. Mediul social suportiv echilibrează sistemul cardio-vascular, scade tensiunea arterială şi hormonii de stres şi poate chiar să îmbunătăţească imunofuncţionarea, toate acestea contribuind la o mai bună calitate a vieţii la persoanele cu depresie şi/ sau anxietate comorbide patologiei oncologice. 15 CALITATEA VIEŢII LA PACIENŢII CU AFECŢIUNI ONCOLOGICE 59 Stigmatizarea patologiei psihiatrice şi a celei oncologice poate duce la scăderea demonstrată a complianţei la tratament a pacientului, care se înscrie într- un cerc vicios: fiecare nouă recădere (de exemplu, în cazul schizofreniei sau al depresiei psihotice) accentuând stigma din partea anturajului. Factorii spirituali. În strânsă legătură cu factorii psihologici sunt cei spirituali, care reflectă căutarea personală a sensului şi scopului vieţii, căutare a adevărului transcedental, care poate include comuniunea cu ceilalţi, cu natura sau cu divinul. Este un concept mai larg decât religia, aceasta fiind doar una dintre faţetele spiritualităţii. Religia impune o serie de comportamente salutogenetice, constituie o sursă lăuntrică de rezistenţă faţă de depresie şi anxietate, un factor de creştere a calităţii vieţii la persoanele depresiv-anxioase. Rolul religiei în salutogeneză constă în suport moral în lupta împotriva anxietăţii şi a depresiei, duce la o remisiune mai rapidă, recomandǎrile de viaţǎ susţinute de comunitǎţile religioase susţinând stilul de viaţă salutogenetic (Beechmam, 1992). DISCUŢII ŞI CONCLUZII În trecut, cele mai multe studii ştiinţifice din psihiatrie se concentrau pe reducerea simptomelor. Actualmente, atenţia este centrată asupra impactului pe care îl au tulburările psihiatrice şi tratamentul lor asupra calităţii vieţii. Este necesară extinderea cercetării şi a practicii clinice dincolo de simpla evaluare a dimensiunii simptomelor, iar ţinta tratamentului să fie nu numai reducerea simptomelor, ci şi îmbunătăţirea calităţii vieţii (Krouse, 2003). Este un fapt de mult remarcat acela că stilul de viaţă al pacientului cronic cu depresie sau/ şi anxietate suferă modificări cauzate de îmbolnăvirea „per se” (disconfortul psihic şi somatic), dar şi de privaţiunile la care acesta este supus prin măsurile igienico-dietetice (evitarea consumului de substanţe psihoactive, precum cafeina, tutunul şi alcoolul, care în cazul unora dintre pacienţi constituie mici satisfacţii ale existenţei), cât şi prin efectele secundare ale medicaţiei administrate. La toate acestea, în cazul pacienţilor oncologici, se adaugă impactul asupra personalităţii fiecăruia, inclusiv prin acceptarea unui nou statut şi rol social, acela de „bolnav de cancer”, cu implicaţii în inserţia sa familială şi socioprofesională. lezându-i, uneori, aspiraţiile şi expectanţele (Bourland, 2000). Practica medicală a demonstrat că există situaţii frecvente în care evoluţia episodului depresiv sau a simptomelor anxioase sunt stopate sau mult diminuate de o medicaţie psihotropă adecvată şi de un complex de măsuri psiho-socio-spirituale eficace, în timp ce bolnavul se simte tot mai stânjenit în desfăşurarea unor activităţi compatibile cu o stare de sănătate normală. Această situaţie paradoxală este denumită în literatura americană „going well, feeling bad”. Din acest motiv, aprecierea calităţii vieţii la persoanele cu depresie şi/sau anxietate devine necesară atât referitor la simptomele netratate, cât, mai ales, la preţul pe care individul 60 ADRIANA MIHAELA DAVID, SORINA NĂSTASE 16 îl plăteşte noilor medicamente menite să atenueze sau chiar să amendeze acuzele bolnavului (Freeman, 2001). Calitatea vieţii este un subiect care a devenit din ce în ce mai important în ultimii ani, apreciindu-se că, adesea, măsurile standard ale evoluţiei simptomatologiei nu evaluează adecvat calitatea vieţii pacienţilor. În prezent, este înţeles din ce în ce mai mult faptul că, pe lângă măsurarea rezultatelor în termenii simptomelor şi ai altor aspecte ale funcţionării, atunci când se compară diverse abordări, este importantă perspectiva pacienţilor asupra tratamentului şi modului de administrare a acestuia. BIBLIOGRAFIE 1. Amit, B. H., Gil-Ad, I., Taler, M., Bar, M., Zolokov, A., Weizman, A., Proapoptotic and chemosensiting effects of selective serotonin reuptake inhibitors on T cell lymphoma/ leukemia (Jurkat) in vitro, în “European Neuropsychipharmacology”, no. 19(10), 2009, pp. 726–734. 2. Antonovsky, A., Unraveling the mystery of health: how people manage stress and stay well, San Francisco, Jossey-Bass Publishers, 1987. 3. Bair, M. J., Robinson, R. L., Katon, W., Kroenke, K., Depression and pain comorbidity, în “Archives of Internal Medicine”, no. 163, 2003, pp. 2433–2445. 4. Barros da Silva Lima, A. F., Pio de Almeida Fleck, M., Subsyndromal depression: An impact on quality of life?, în “Journal of Affective Disorders”, no. 100(1), 2007, pp. 163–169. 5. Beechmam, J. K., Knapp, M. R. J., In: Wing J, Thornicroft G, Brewin C, editors, Costing psychiatric interventions. Measuring mental health needs, London, Gaskell, 1992. 6. Ben Amar, M., La polyconsommation de psychotropes et les principales interactions pharmacologiques associées, Montréal, Québec, Comité permanent de lutte à la toxicomanie, 2004. 7. Blazer, D. G., Kessler, R. C., McGonagle, K. A., Swartz, M. S., The prevalence and distribution of major depression in a national community sample: the National Comorbidity Survey, în “American Journal of Psychiatry”, no. 151(7), 1994, pp. 979–986. 8. Bourland, S. L., Stanley, M. A., Snyder, A. G., Novy, D. M., Beck, J. G., Averill, P. M., Swann AC. Quality of life in older adults with generalized anxiety disorder, în “Aging & Mental Health”, no. 4(4), 2000, pp. 315–323. 9. Breakey, W. R., Servicii integrate de sănătate mintală. Psihiatrie comunitară modernă, Bucureşti, Editura Fundaţiei PRO, 2001, pp. 181–182. 10. Brewin, C. R., Watson, M., McCarthy, S., Hyman, P., Dayson, D., Memory processes and the course of anxiety and depression in cancer patients, în “Psychological Medicine”, no. 28(1), 1998, pp. 219–224. 11. Brown, J. H., Paraskevas, F,. Cancer and depression. Cancer presenting with depressive illness: an autoimmune disease?, în “British Journal of Psychiatry”, no. 141, 1982, pp. 227–232. 12. Bukberg, J., Penman, D., Holland, J. C., Depression in hospitalized, în “Psychosomatic Medicine”, no. 46, 1984, pp. 199–212. 13. Cassano, G. B, Musetti, L., Perugi, G., Major depression subcategories: their potentiality for clinical research. Diagnosis and treatment of Depression: Quo vadis?, EDS. Biziere K, Garattini S, Simon P. Sanofi Group Symposium, Montpellier, France, 1987. 14. Cloonan, S. M, Drozgowska, A., Fayne, D., Williams, D. C., The antidepressants maprotiline and fluoxetine have potent selective antiproliferative effects against Burkitt lymphoma independently of the norepinephrine and serotonin transporters, în “Leukemia &Lymphoma”, no. 51(3), 2010, pp. 523–539. 15. Deller, S. C., Quality of life in the planning literature, în “Journal of Planning Literature”, no. 15(1) 2000, pp. 135–161. 17 CALITATEA VIEŢII LA PACIENŢII CU AFECŢIUNI ONCOLOGICE 61 16. Demyttenaere, K., Fruyt, J. D., Huygens, R., Measuring quality of life in depression, în “Current Opinion in Psychiatry”, no. 15, 2002, pp. 89–92. 17. Derogatis, L. R., Morrow, G. R., Fetting, J., Penman, D., et al., The prevalence of psychiatric disorders among cancer patients, în “Journal of the American Medical Association”, no. 249, 1983, pp. 751–757. 18. Dissart, J. C., Deller, S. C., Quality of life in the planning literature, în “Journal of Planning Literature”, no. 15(1) 2000, pp. 135–161. nd ed.), New York, The 19. Dobson, K., Handbook of cognitive-behavioral therapies (2 Guilford Press, 2001. 20. Drapiewski, J. F., Carcinoma of the pancreas: a study of neoplastic invasion of nerves and its possible clinical significance, în “American Journal of Clinical Pathology”, no. 14, 1944, pp. 549–556. 21. Fawzy, F. I., Fawzy, N. W., Arudt, L. A., Pasnau, R. O., Critical review of psychosocial interventions in cancer care, în “Archives of General Psychiatry”, no. 52, 1995, pp. 100–13. 22. Freeman, C., Tyrer, P., Metode de cercetare în psihiatrie, Bucureşti, Editura Fundaţiei PRO & Liga Română pentru Sănătate Mintală, 2001. 23. Funch, D. P., Marshall, J., The role of stress, social support and age on survival from breast cancer, în “ Jounal of Psychosomatic Research”, no. 27, 1983, pp. 77–83. 24. Garland, M., Walsch, N., Neuroimmune mechanism in cancer: implications for psychiatry, în “Irish Journal of Psychological Medicine”, no. 16 (3), 1999, pp. 82–83. 25. Gatchel, R. J., Psychological disorders and chronic pain: cause and effect relationships, în Edited by Gatchel, R. J., Turk, D. C., Psychological Approaches to Pain Management: A Practitioner’s Handbook, New York, Guildford Publications, 1996, pp. 33–52. 26. Iamandescu, I. B., Luban-Plozza B., Stresul psihic – placă turnantă a Medicinei Psihosomatice, în Iamandescu, I. B., Luban-Plozza, B., Dimensiunea psihosocială a practicii medicale, Bucureşti, Editura Infomedica, 2003, p. 77 27. Katschnig, H., Freeman, H., Sartorius, N., Quality of life in Mental Disorders, Hamburg, ed. John Willey &Sons, 1998. 28. Katschnig, H., How Useful is the Concept of Quality of Life in Psychiatry, in Quality of life in Mental Disorders, Hamburg, ed. John Willey & Sons, 1998. 29. Kautio, A. L., Haanpaa, M., Saarto, T., Kalso, E., Amitriptyline in the treatment of chemotherapy-induced neuropathic symptoms, în “Journal of Pain and Symptom Management”, no. 35(1), 2008, pp. 31–39. 30. King, R. B., Neuropharmacology of depression, anxiety, and pain, în “Clinical Neurology and Neurosurgery”, no. 28, 1981, pp. 116–136. 31. Krouse, H. J., Efficacy of video education for patients and caregivers, în “ORL-Head & Neck Nursing”, no. 21(1), 2003, pp. 15–20. 32. Kübler-Ross, E. in Lausanne, Learning life thanks to the dying. Interview by Brigitte Kocher, în “Krankenpfl Soins Infirm”, no. 78(11), 1985, pp. 77–78. 33. Lăzărescu, M., Calitatea Vieţii în Psihiatrie, Bucureşti, Editura InfoMedica, 1999. 34. Lindström, B., Eriksson, M., Contextualizing salutogenesis and Antonovsky in public health development, în “Health Promotion International”, no. 21(3), 2006, pp. 238–244. 35. Magni, G., On the relationship between chronic pain and depression when there is no organic lesion, în “Pain”, no. 31, 1987, pp. 1–21. 36. Markowitz, J. S., Patrick, K. S., Venlafaxine – tramadol similarities, în “Medical Hypotheses”, no. 51, 1998, pp. 167–168. 37. Mărginean, I., Precupeţu, I., (corod.), Calitatea vieţii şi dezvoltarea durabilă. Politici de întărire a coeziunii sociale, Bucureşti, Editura Expert, 2008. 38. McDaniel, J. S., Musselman, D. L., Porter, M. R., Reed, D. A., Nemeroff, C. B., Depression in patients with cancer. Diagnosis, biology, and treatment, în “Archives of General Psychiatry”, no. 52, 1995, pp. 89–99. 39. Mitrofan, I., Impactul unor factori de stres asupra personalităţilor fragile în declanşarea şi întreţinerea unor boli psihosomatice cu potenţial invalidant, Teză de doctorat, Bucureşti, UMF, 2009. 62 ADRIANA MIHAELA DAVID, SORINA NĂSTASE 18 40. Mogotsi, M., Kaminer, D., Stein, D., Quality of Life in the Anxiety Disorders, în “Harvard Review of Psychiatry”, no. 8(6), 2000, pp. 273–282. 41. Moss, E. L., Simpson, J. S., Pelletier, G., Forsyth, P., An open-label study of the effects of bupropion SR on fatigue, depression and quality of life of mixed-site cancer patients and their partners, în “Psychooncology”, no. 15(3), 2006, p. 259. 42. Prieto, J. M., Atala, J., Blanc, J., Carreras, E., Rovira, M., et al., Role of Depression As a Predictor of Mortality Among Cancer Patoents After Stem-Cell Transplantation, în “Clinical Oncology”, no. 25, 2005, pp. 6063–6071. 43. Sharpe, M., Strong, V., Allen, K., Rush, R. et al., Management of major depression in outpatients attending a cancer centre: a preliminary evaluation of a multicomponent cancer nurse- delivered intervention, în “British Journal of Cancer”, no. 90, 2004, pp. 310–313. 44. Scuster, C., Fernbach, N., Rix, U., Superti-Furga, G., et al., Selective serotonin reuptake inhibitors – a new modality for the treatment of lymphoma/ leukaemia?, în “Biochemical Pharmacology”, no. 74(9), 2007, pp. 142–143 45. Theobald, D., An open-label, crossover trial of mirtazapine (15 and 30 mg) in cancer patients with pain and other distressing symptoms, în “Journal of Pain and Symptom Management”, no. 23(5), 2002, pp. 442–447. 46. Thase, M. E., Entsuah, A. R., Rudolph, R. L., Remission rates during treatment with venlafaxine or selective serotonin reuptake inhibitors, în “British Journal of Psychiatry”, no. 178, 2001, pp. 234–241 47. Torta, R., Leomburni, P., Borio, R., Castelli, L., Duloxetine for the treatment of mood disorder in cancer patients: a 12-week case-control clinical trial, Human Psychology: Clinical and Experimental, vol. 26 (4–5), 2011, pp. 291–299.. 48. Van Laarhoven, H. W. M., Schilderman, J., Bleijenberg, G., Donders, R., Vissers, K., Verhagen, C., Prins, J. B., Coping, Quality of Life, Depression, and Hopelessness in Cancer Patients in a Curative and Palliative, End-of-Life Care Setting, în “Cancer Nursing”, no. 34(4), 2010, pp. 302–314. 49. Weitzner, M. A., Meyers, C. A., Stuebing, K. K., Saleeba, A. K., Relationship between quality of life and mood in long-term survivors of breast cancer treated with mastectomy, în “Supportive Care in Cancer”, no. 5(3), 1997, pp. 241–248. his paper presents the quality of life in patients with cancer and depression-anxiety comorbidity from bio-psycho-socio- T spiritual point of view. The impact of the psychological component on the assessment of the quality of life is outlined, using unsystematic personal observations. The double determinism of somatic and mental pathology, with emphasis on the interference of depression and anxiety with the quality of life is reviewed and strategies about how to improve the quality of life in patients with cancer and comorbid anxiety disorders or depression are described. Keywords: quality of life, depression, anxiety disorders, oncology. Primit: 27.06.2011 Acceptat: 21.12.2011 Redactori: Ioan Mărginean, Manuela Sofia Stănculescu 